Сёлетняя грамадзянска-патрыятычная кадэцкая змена навучэнцаў Саюзнай дзяржавы “За гонар Айчыны” ў НДЦ “Зубраня” юбілейная і праводзіцца ў дзясяты раз, па традыцыі адкрываючы новы навучальны год у “Зубраняці”. Сюды на 21 дзень прыехалі 504 хлопчыкі і дзяўчынкі — пароўну з Беларусі і Расіі. Усе яны — самыя годныя навучэнцы 9—10 класаў спецыялізаваных кадэцкіх устаноў адукацыі, ваенна-патрыятычных класаў школ і гімназій Мінска, Магілёва, Брэста, Кобрына, Барысава, Кастрамы, Пермскага краю, Курганскай, Архангельскай і Яраслаўскай абласцей, Краснадарскага краю, Рэспублік Комі і Марый Эл і іншых рэгіёнаў Саюзнай дзяржавы — усяго 21 дэлегацыя.